
                                        PARLAMENTUL  ROMÂNIEI

                                            CAMERA DEPUTAŢILOR

	               Comisia juridică,
          de disciplină şi imunităţi
                 Nr. 4c-11/1436/2013
      
	Comisia pentru politică economică,

                      reformă şi privatizare

         Nr. 4c-1/338/2013
 


                                                                                     Bucureşti, 30.09.2014                                                                                                                      
                                                                                     Nr. PL-x  539/2013

          BIROULUI  PERMANENT  

                                                                         AL

         CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru respingerea Ordonanţei de urgenţă a Guvernului nr. 91/2013 privind procedurile de prevenire a insolvenţei şi de insolvenţă, transmis Comisiei juridice, de disciplină şi imunităţi şi Comisiei pentru politică economică, reformă şi privatizare, cu adresa                           nr. PL-x 539 din 2 decembrie 2013, înregistrată sub nr. 4c-11/1436, respectiv                 nr. 4c-1/338 din 2 decembrie 2013, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor organice.
                    PREŞEDINTE                                                    PREŞEDINTE   
             Bogdan Liviu CIUCĂ                                              Mihai TUDOSE                                  

    RAPORT COMUN

asupra 

proiectului de Lege pentru respingerea 
Ordonanţei de urgenţă a Guvernului nr. 91/2013 privind procedurile 
de prevenire a insolvenţei şi de insolvenţă
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru politică economică, reformă şi privatizare au fost sesizate, spre dezbatere în fond, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr. 91/2013 privind procedurile de prevenire a insolvenţei şi de insolvenţă, transmis cu adresa nr. PL-x 539 din  2 decembrie 2013, înregistrată sub nr. 4c-11/1436, respectiv nr. 4c-1/338 din 2 decembrie 2013.
Conform prevederilor art. 75 din Constituţia României, republicată, şi ale                art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege pentru respingerea Ordonanţei de urgenţă a Guvernului nr. 91/2013 privind procedurile de prevenire a insolvenţei şi de insolvenţă în şedinţa din 27 noiembrie 2013.

Consiliul Legislativ, prin avizul nr. 1003 din 25 septembrie 2013, a avizat favorabil proiectul de ordonanţă de urgenţă, cu observaţii şi propuneri.
Consiliul Economic şi Social, prin avizul nr. 2932 din 26 septembrie 2013, a avizat favorabil proiectul de act normativ, cu observaţii.

Comisia pentru buget, finanţe şi bănci a avizat favorabil iniţiativa legislativă, conform avizului nr. 4c-2/700 din 6 martie 2014. 

Proiectul de lege supus dezbaterii  are ca obiect de reglementare respingerea Ordonanţei de urgenţă a Guvernului nr. 91/2013 privind procedurile de prevenire a insolvenţei şi de insolvenţă, care propunea o viziune integratoare, incluzând într-un singur corpus normativ legislaţia generală, aplicabilă tuturor operatorilor economici, legislaţia specială, incidentă instituţiilor de credit şi societăţilor de asigurare/re-asigurare, reglementarea insolvenţei grupurilor de societăţi, reglementarea insolvenţei transfrontaliere. În actul normativ de bază erau reglementate instrumentele de prevenire a insolvenţei ─ mandatul ad-hoc şi concordatul preventiv.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat iniţiativa legislativă în şedinţe separate. Membrii Comisiei juridice, de disciplină şi imunităţi au examinat proiectul de lege menţionat mai sus în şedinţa din  9 septembrie 2014. Membrii Comisiei pentru politică economică, reformă şi privatizare au examinat iniţiativa legislativă menţionată mai sus şi documentele care o însoţesc în şedinţa din 30 septembrie 2014.
Din totalul de 27 membri ai Comisiei juridice, de disciplină şi imunităţi au participat la dezbateri 25 de deputaţi, iar din numărul total de 26 membri ai Comisiei pentru politică economică, reformă şi privatizare au participat la dezbateri 25 deputaţi.

               Membrii celor două Comisii au analizat Decizia  Curţii Constituţionale                     nr. 447/2013 prin care s-a admis excepţia de neconstituţionalitate a dispoziţiilor Ordonanţei de urgenţă a Guvernului nr. 91/2013 privind procedurile de prevenire a insolvenţei şi de insolvenţă, şi au luat act de faptul că soluţiile legislative propuse de către iniţiator au fost preluate integral într-un alt proiect de lege, care a devenit                             Legea nr. 85/2014 privind procedurile de prevenire a insolvenţei şi de insolvenţă. 

În urma examinării proiectului de lege şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare,  proiectul de Lege pentru respingerea Ordonanţei de urgenţă a Guvernului nr. 91/2013 privind procedurile de prevenire a insolvenţei şi de insolvenţă.
În raport cu obiectul şi conţinutul său, iniţiativa legislativă face parte din categoria legilor organice. 

                        PREŞEDINTE                                                         PREŞEDINTE
                Bogdan Liviu CIUCĂ                                                    Mihai TUDOSE 
                                SECRETAR                                                              SECRETAR  
                            Sorin STRAGEA                                                               Cornel ITU    

Radu Bogdan ŢÎMPĂU
                                                                                                        
                            Şef serviciu




       Şef serviciu                                              
                         Ciprian Bucur



            Graziella Segărceanu  

